આ મૂર્તિના નિર્માણની વાર્તા પણ અદ્ભુત છે. કહેવાય છે કે લાકડીથી મૂર્તિનું નિર્માણ કેવી રીતે કરવું એ વાતને લઈને રાજા ચિંતિત હતા. એક દિવસ વિશ્વકર્મા વૃદ્ધ મૂર્તિકારના રૂપમાં રાજાની પાસે આવ્યા અને કહ્યું કે એક રૂમમાં તેઓ મૂર્તિનું નિર્માણ કરવા માગે છે પરંતુ જ્યાં સુધી તેઓ ન કહે ત્યાં સુધી રૂમનો દરવાજો ન ખોલવો. કેટલાક દિવસ સુધી રૂમમાંથી મૂર્તિ નિર્માણનો અવાજ બહાર આવતો રહ્યો જે બાદ અવાજ આવવો બંધ થઈ ગયો. રાજાને મૂર્તિકાર અંગે ચિંતા થવા લાગી અને એમણે રૂમનો દરવાજો ખોલાવી દીધો. રૂમ ખુલતાની સાથે જ રાજા પરેશાન થઈ ગયા કેમ કે રૂમમાં કોઈ જ ન હતું અને ભગવાન જગન્નાથની સાથે સુભદ્રા અને બલભદ્રજીની અધૂરી મૂર્તિ વિરાજમાન હતી. રાજાને પોતાની કરતુત પર પશ્ચાતાપ થઈ રહ્યું હતું પરંતુ આને જ દેવયોગ માનીને એમણે આ મૂર્તિને મંદિરમાં સ્થાપિત કરાવી દીધી.